INGRS เซ็นเอ็มโอยูพันธมิตรโสม ร่วมผลิต-ประกอบพาร์ตรถยนต์ในเวียดนาม!
INGRS เซ็นเอ็มโอยูพันธมิตรโสม ร่วมผลิต-ประกอบพาร์ตรถยนต์ในเวียดนาม!
27 ก.ย. 2561

บริษัท อิงเกรส อินดัสเตรียล (ไทยแลนด์) จำกัด (มหาชน) หรือ INGRS เปิดเผยว่า  บริษัทได้เข้าทำบันทึกความเข้าใจ (Memorandum of Understanding) กับ Tae Sung Tech.Co.,Ltd., แห่งประเทศเกาหลีใต้ ซึ่งปัจจุบันเป็นผู้จัดจำหน่ายชิ้นส่วนปั้มขึ้นรูปและประกอบชิ้นส่วนสำหรับ เกีย ฮุนได
การตกลงเข้าทำบันทึกฯครั้งนี้เพื่อร่วมกันศึกษาและประเมินความเป็นไปได้ในการทำธุรกิจผลิตและประกอบชิ้นส่วนรถยนต์ในประเทศเวียดนาม ซึ่งในกรณีที่ผลการศึกษาและประเมินความเป็นไปได้ในการทำธุรกิจ ชี้ให้เห็นว่าการเข้าทำธุรกิจผลิตและจำหน่ายชิ้นส่วนรถยนต์ในประเทศเวียดนามก่อให้เกิดประโยชน์ทางธุรกิจแก่ INGRS และ  Tae Sung Tech ทั้งสองฝ่ายจะพิจารณาเข้าทำสัญญาร่วงลงทุน(JV Agreement) ในประเทศเวียดนามต่อไป
ทั้งนี้จะดำเนินการภายในระยะเวลาที่ตกลงกันไว้ตั้งแต่วันที่สรุปผลการศึกษาและประเมินความเป็นไปได้ หรือภายในระยะเวลาที่มีการขยายออกไปตามที่ทั้งสองฝ่ายได้พิจารณาและเห็นชอบร่วมกัน